Document ID: 32006D0750

KOMISIJAS LĒMUMS
(2006. gada 31. oktobris),
ar ko groza Lēmumu 2005/359/EK attiecībā uz ostām, kurās izkrauj Amerikas Savienoto Valstu izcelsmes ozolu (Quercus L.) apaļkokus ar mizu
(izziņots ar dokumenta numuru K(2006) 5142)
(2006/750/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 15. panta 1. punktu,
tā kā:
(1)
Saskaņā ar Direktīvu 2000/29/EK Amerikas Savienoto Valstu izcelsmes ozolu (Quercus L.) apaļkokus ar mizu principā nedrīkst ievest Kopienā, jo pastāv risks ievest Ceratocystis fagacearum (Bretz) Hunt, kas izraisa ozolu vīti.
(2)
Ar Komisijas 2005. gada 29. aprīļa Lēmumu 2005/359/EK, ar ko paredz atkāpšanos no atsevišķiem Padomes Direktīvas 2000/29/EK noteikumiem attiecībā uz Amerikas Savienoto Valstu izcelsmes ozolu (Quercus L.) apaļkokiem ar mizu (2), atļauts šādu Amerikas Savienoto Valstu izcelsmes apaļkoku imports, ievērojot dažus nosacījumus.
(3)
Lēmuma 2005/359/EK 3. panta 1. punktā paredzēts, ka izkraušana atļauta tikai ostās, kas minētas šā lēmuma II pielikumā. Pēc apspriešanās ar citām dalībvalstīm saskaņā ar iepriekšminētā lēmuma 3. panta 2. punktu, ņemot vērā, attiecīgi, Latvijas un Slovēnijas lūgumu, ir lietderīgi II pielikuma ostu sarakstā iekļaut Rīgas un Koperas ostas un svītrot no saraksta Lauterborgas ostu, ņemot vērā Francijas lūgumu.
(4)
Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2005/359/EK II pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2006. gada 31. oktobrī

Labels: 1
8
3
6
18
15